Odds Ballklubb

For kvinnefotballaget, se Odds Ballklubb Kvinner

Odds Ballklubb (stiftet 31. mars 1894) er en norsk fotballklubb som spiller i Eliteserien for herrer. Klubben har lag for begge kjønn, men toppfotballavdelingen er kun for herrer. Laget spiller sine hjemmekamper på Skagerak Arena på Falkum rett utenfor Skien sentrum. Odds Ballklubb er Norges eldste eksisterende fotballklubb. I 2017 vedtok Odd å utrede om klubben skulle etablere lag for jenter/kvinner. I august 2020 ble det besluttet at en egen klubb for kvinner skulle opprettes, og 15. september 2020 ble Odds Ballklubb Kvinner stiftet. 

Klubben er et av Norges mestvinnende cuplag med 12 norgesmesterskap, sist i 2000. I seriesammenheng har klubben 4 sølv og 3 bronse. På maratontabellen innehar de 12.-plassen.

Eliteserien 2023

Fra 1885 til 1940 

Idrætsforeningen Odd ble stiftet i Skien i 1885, og er således en av Norges eldste fortsatt eksisterende idrettsforeninger. Navnet er hentet fra Viktor Rydbergs roman Seierssverdet der en av hovedpersonene var den oldnorske idrettsmannen Orvar Odd. I den første perioden var det turn som sto i fokus, men siden engelske fremmedarbeidere på Skotfoss allerede hadde bragt fotballen til Skien, trolig som første by i landet, ble det i 1887 vedtatt å kjøpe inn en fotball, og dermed oppsto for første gang et fotballag i Odd-regi. Dette raknet raskt, men klubben gjorde et nytt forsøk, og 31. mars 1894 ble Odds Ballklubb grunnlagt.

I 1994 skiftet klubbens markedsnavn på første-, andre- og juniorlaget til Odd Grenland da Grenland Fotball ASA ble stiftet. Det er allmennaksjeselskapet som i hovedsak eier spillerne i klubben.

2. januar 2013 byttet klubben navnet tilbake til kun «Odd» for å markere seg som hovedlaget for hele Telemark fylke.

1902–1937 
I de første tiårene på 1900-tallet var Odd Norges fremste fotballag. Frem til 1937 vant klubben elleve og tapte seks cupfinaler. Odd vant også Prøveligaen som ble avholdt i årene 1914–1916 og sin avdeling i den avbrutte serien i 1917. Forsterket med spillere fra Urædd Fotballklubb fra Porsgrunn, og under navnet Grenland, møtte Odd et utenlandsk lag, Rangers FC, noe som var nok så uvanlig i 1911. I denne perioden møtte klubben også blant andre Dartford, Banks of Dee og Airdrie. Klubben hadde også i denne perioden Norges første utenlandske trener, skotten Arthur F. Murray. Odd hadde en rekke spillere på landslaget i disse årene, hvorav to på det såkalte bronselaget – Nils «Påsan» Eriksen og Rolf Holmberg. Av andre førkrigsprofiler for Odd kan nevnes Einar «Jeia» Gundersen, som fortsatt er den som har scoret nest flest mål for , Thaulow Goberg og Ingolf Pedersen.

Cupfinaler (Norgesmesterskap)

Prøveserien 1914–1916 
Den første ligaserie i Norge. Følgende lag deltok: Drafn, Frigg, Kvik Halden, Larvik Turn, Mercantile og Odd. Odd vant med 17 av 20 oppnåelige poeng. Odd vant også Østligaens avdeling 1 i 1916. Deltagere: Drafn, Kvik Halden, Lyn, Odd, Ready og Ørn.

Østlandsligaen 
På fotballtinget i 1926 vedtok man nytt seriespill i Norge. Østlandsligaen ble delt opp i tre serier:

 Hovedserien
 Østserien
 Vestserien.

Det var siste seriespillet i Norge inntil man startet opp Norgesserien i 1937.

Norgesserien 
Odd deltok i alle sesongene i Distrikt IV, gruppe A:

 1937/1938-sesongen: Odd endte på 1.-plass av 7 lag i sin gruppe. Tapte første kampen i mesterskapsrunden mot Fram.
 1938/1939-sesongen: Odd endte på 1.-plass av 7 lag i sin gruppe. Tapte første kampen i mesterskapsrunden mot Ørn Horten.
 1939/1940-sesongen: Odd ledet sin gruppe. Avbrutt på grunn av krigen.

Moderne tid

1945–1969 
Også etter 2. verdenskrig var Odd i Norgestoppen. Både i 1951 og 1957, da det var to avdelinger i den øverste divisjonen, spilte Odd seriefinale, men i begge årene gikk Fredrikstad seirende ut. Odd tapte også cupfinalen i 1960 mot Rosenborg. På denne tiden begynte også Odd å miste fotballhegemoniet i Grenlandsdistriktet. Først Storm og Borg, og deretter Pors fra Porsgrunn, forsøkte å ta hegemoniet. Prominente spillere i denne perioden var blant annet Ewald Kihle, Ragnar Larsen, Ove Ødegaard, Geir Karlsen og Tor Rønningen

Plasseringer

1970–1989 
Da toppdivisjonen ble omgjort til én gruppe i 1963 klarte ikke Odd å kvalifisere seg. Klubben kom tilbake i 1965, men etter nedrykket i 1967 tok det 32 år før Odd igjen var i øverste divisjon, men i 1969 hadde klubben rykket ned i daværende 3. divisjon. Pors’ opprykk til øverste divisjon samme år betydde at Odds hegemoni i distriktet var over. Gjennom hele 1970-årene befant Odd seg i 2. divisjon. I både 1975, 1976 og 1977 tapte Odd kampen om opprykk i omspillet. 1980-årene var preget av opp- og nedrykninger mellom 2. og 3. divisjon, med semifinale i cupen mot Viking i 1984 som tiårets høydepunkt. På tross av dette var Odds Ulf Moen på landslaget i noen kamper. Denne situasjonen fortsatte inn i 1990-årene, og ble først endret ved at Grenland Fotball ble etablert for å sikre toppsatsing i Grenland.

Plasseringer

2. divisjon var nest høyeste nivå. Tilsvarende dagens Adecco-liga.

1990-årene 

Tidlig i 1990-årene befant både Odd og Pors seg i det som nå var omdøpt til 2. divisjon, tidligere 3. divisjon, og Telemark fremsto som landets kanskje svakeste fotballkrets. Etter initiativ fra Rune Frønes og tidligere politimester i Porsgrunn Tom Aas Andersen ble samtaler om samarbeid opprettet i 1995, og i 1996 ble organisasjonen Grenland Fotball opprettet. På dette tidspunktet var Odd tilbake i 1. divisjon, mens Pors såvidt hadde unngått nedrykk til 3. divisjon, så Odd ble første prioritet. Det gjenspeilet seg også i eierandelene, der Odd opprinnelige eide 49 %, Pors 25 %, Telemark Fotballkrets 17 % og Vekst i Grenland 9 %.

Hensikten med Grenland Fotball var todelt – på den ene siden la man opp til et sportslig samarbeid, særlig hva spillerutvikling angikk, på den andre siden forsøkte man å få inn sponsorpenger. Disse ble delt mellom Odd og Pors etter et 80/20-forhold. Fra og med 1996 hadde dessuten førstelagene navnene Odd Grenland og Pors Grenland. I enkelte år har klubbene også hatt felles 2. lag. Odd Grenland var tilbake i øverste divisjon i 1999. Da Pors kom tilbake i 1. divisjon i 2004 var den sportslige målsetningen til Grenland Fotball nådd. Tollnes’ opprykk til 1. divisjon i 2002 bør også delvis kunne tilskrives Grenland Fotball. Pors trakk seg ut av samarbeidet etter sesongen 2009.

Plasseringer

2000-årene
I 1996 spilte Odd Grenland under trener Lars Borgar Waage kvalifisering, men måtte gi tapt for Sogndal. Etter en sesong midt på tabellen vant Odd Grenland, under sin nye trener Tom Nordlie, 1. divisjon i 1998 med en margin på elleve poeng. I sitt første år i øverste serie på 32 år vant klubben sesongens tre første kamper, og slo lag som Stabæk, Lillestrøm, Brann og Rosenborg. Klubben debuterte med en 7.-plass i Tippeligaen.

Før sesongen 2000 forlot Tom Nordlie klubben, og Arne Sandstø, som hittil hadde vært spiller i klubben, ble ny trener. Han spilte også noen kamper under sin egen ledelse, men konsentrerte seg etter hvert om trenergjerningen. I løpet av Sandstøs første år som trener ble det en åttendeplass i serien. Samme år vant Odd sin 12. cupfinale etter å ha slått Viking 2–1 etter ekstraomganger. Denne cupfinalen ble tidenes mest sette klubbkamp på norsk tv. I 2001 var Odd dermed i UEFA-cupen for første gang. Etter uavgjort både hjemme og borte mot Helsingborg gikk sistnevnte videre på bortemål. I Tippeligaen ble det en sjetteplass, mens Viking slo ut Odd i semifinalen. Også i 2002 ble det sjetteplass, og klubben kom til sin 20. cupfinale, som endte med tap for Vålerenga. I 2003 tok Odd sin beste plassering i serien som Odd Grenland med en fjerdeplass. Siden begge cupfinalistene lå foran Odd på tabellen, medførte det Europacup for Odd på nytt i 2004. Etter å ha slått ut litauiske Ekranas, trakk laget den antatt vanskeligste motstanderen i sin pulje, nederlandske Feyenoord. Det endte med tap i begge kamper. I serien ble det en åttendeplass, og i cupen en tidlig sorti mot førstedivisjonslaget Haugesund.

2005 ble Odd Grenlands tyngste sesong i Tippeligaen så langt. Klubben endte til slutt på en niendeplass. Etter ni kamper lå laget klart sist med bare 5 poeng. Klubben scoret ikke ett eneste mål på fem serierunder. I løpet av sommeren hentet klubben inn den kamerunske angriperen Patrick Suffo og Tommy Svindal Larsen, som ikke hadde spilt siden 1992. Arne Sandstø og assistent Gaute Larsen valgte å gå bort fra Odds tradisjonelle 4-3-3-formasjon til en 3-5-2-formasjon, en formasjon lite brukt i Norge. I løpet av annen halvdel av serien tok Odd 24 poeng og nådde kvartfinalen i cupmesterskapet.

Plasseringer:

* Inkludert kvalifiseringskamper

2006-sesongen 
Odd Grenland hadde ennå ikke passert 30-millionersmerket, selv om klubbdirektør Lasse Hansen satte det som et mål for sesongen 2006.

Før sesongen 2006 ble det foretatt en rekke endringer i klubben. Morten Fevang (Odense), Erik Holtan (Moss), Christian Flindt-Bjerg (Viborg), Olivier Occean (Lillestrøm), Espen Hoff (Lyn), Patrick Suffo (Maccabi Petah Tikva FC), Bent Inge Johnsen (Urædd) og Sebastian Henriksson (Örebro) forlot klubben før sesongstart. Etter at Jan Frode Nornes gikk til Strømsgodset midt i sesongen, var det ikke igjen noen spillere fra klubbens første sesong i øverste divisjon. Både Tommy Svindal Larsen og Torjus Hansén hadde spilt for Odd i lavere divisjoner, men begge kom tilbake til klubben i sesongen 2005 etter lengre opphold i andre klubber.

Klubben hentet samtidig inn en rekke nye spillere: Steffen Hagen fra Mandalskameratene, Olof Hvidén-Watson fra Pors, reservekeeper Espen Isaksen fra Stabæk, amerikaneren Nat Borchers fra Colorado Rapids, engelskmannen Chris Joyce fra Franklin Pierce University og den finske landslagsspilleren Tuomo Könönen fra MyPa. I tillegg hentet klubben Marius Enger fra egen juniorstall. Sommeren 2006 kom Jacob Sørensen inn fra SønderjyskE og Ali Gerba på lån fra IFK Göteborg. Kaptein i 2006 var Tommy Svindal Larsen. Reservekaptein var Per Nilsson.

Odd var lenge blant de øverste lagene på tabellen, og hadde muligheter til cupgevinst og spill i Royal League. I løpet av de siste åtte kampene tok klubben imidlertod kun ett poeng, blant annet på grunn av skader i spillerstallen. Med tap borte mot Start i siste runde, kombinert med at Sandefjord slo allerede nedrykksklare , måtte Odd ut i kvalifisering mot Bryne. Her var imidlertid Odd overlegent og vant 10–1 over to kamper, den største seieren noensinne i en norsk kvalifisering. I cupen ble det en tidlig sorti.

2007-sesongen 

Foran sesongen 2007 var nye Skagerak Arena spillbar, selv om tribuneanleggene ikke var ferdigstilt. Samtidig ble Hallvar Thoresen hentet inn som sportssjef. Klubben forventet at alle spillere, bortsett fra Per Nilsson, var med hele sesongen. Trenere og klubbledelse ga uttrykk for et ønske om å forsterke stallen. Sven Fredrik Stray fra Mandalskameratene ble klar kort tid etter sesongslutt 2006. Lillestrøms landslagsspiller Anders Rambekk, som tidligere har spilt for Odd, syntes også å være klar da Odd la inn samme bud som Strømsgodset hadde fått godkjent tidligere, men overgangen ble lagt på is da Lillestrøm-manager Jan Åge Fjørtoft krevde Jacob Sørensen og/eller Espen Ruud i tillegg til denne summen, noe Odd avviste. Rambekk skrev imidlertid sommeren 2007 under på en kontrakt med Odd Grenland fra 2008.

Før sesongen hentet Odd også Petter Bruer Hanssen fra Tønsberg og spissen Zbynek Pospech fra Slovan Liberec. Midtveis i sesongen ble Chukwuma «Bentley» Akabueze, Morten Fevang (fra Odense) og Stefan Bärlin (fra Start) hentet inn. I juli ble Per Nilsson solgt til tyske TSG 1899 Hoffenheim. Som erstatning for Nilsson ble André Muri tatt inn på lån fra Vålerenga. På grunn av det etter hvert store antallet spisser, ble Chris Joyce, som hadde blitt lite benyttet på førstelaget, utleid til 2.-divisjonslaget Nybergsund ut sesongen. Olof Hvidén-Watson ble utleid til Bodø/Glimt fra august og ut.

Før 2007-sesongen ble Steffen Hagen utpekt som ny kaptein etter Svindal Larsen, mens Espen Ruud fikk rollen som visekaptein. Skiftet ble foretatt i forbindelse med usikkerhet rundt Svindal Larsens fremtid i klubben, i tillegg til at klubben ønsket å profilere seg som en klubb som satset på unge og lokale spillere. Morten Fevang overtok kapteinsbindet ved sin retur til klubben i juli, da klubben lå dårlig an på tabellen.

Sesongen begynte dårlig for Odd, og laget lå lenge sist på tabellen, flere poeng bak de nærmeste konkurrentene. Etter noen gode kamper klarte laget å komme opp på 13.-plass før seriepausen. Etter varierende resultater ble Arne Sandstø og Gaute Larsen oppsagt fem runder før slutt, da Odd fortsatt lå nest sist og på direkte nedrykk. Inn som ny trener ut året kom Ove Flindt-Bjerg, far til tidligere Odd-spiller Christian Flindt-Bjerg. Under ham åpnet laget med ytterligere to tap, men fulgte deretter opp med tre strake seire. Dette sørget for at Odd sikret kvalifiseringsspill mot Bodø/Glimt ved at de i siste serierunde passerte Start på tabellen. Kvalifiseringskampene endte 4-2 i Bodø/Glimts favør, og Odd rykket dermed ned til Adeccoligaen for 2008-sesongen.

I cupen gikk det imidlertid bedre for Skienslaget. 18. august kvalifiserte det seg til semifinalen etter å ha slått Viking 2-1 på Skagerak Arena. I semifinalen møtte Odd førstedivisjonslaget FK Haugesund på bortebane 26. september, en kamp hvor Odd var regnet for å være store favoritter. Kampen endte likevel med et 1-0-tap, og var den utløsende årsak til at Sandstø og Larsen ble oppsagt.

Ove Flindt-Bjerg uttrykte ønske om å fortsette som Odd-trener også etter nedrykket, men fikk ikke fornyet kontrakt. Klubben måtte dermed ut på trenerjakt i forkant av returen til 1. divisjon. På grunn av sykdom i nær familie trakk Thoresen seg som sportsdirektør i slutten av oktober. Hans Erik Utne tok midlertidig over stillingen.

2008-sesongen 

Etter nedrykket ble Dag-Eilev Fagermo hentet inn som ny trener fra Strømsgodset, med det mål å øyeblikkelig returnere klubben til Tippeligaen. Av spillere forlot Rune Jarstein og Zbynek Pospech klubben før sesongen, mens Péter Kovács, Kenneth Dokken, Dag Ole Thomassen og Anders Rambekk ble hentet inn. I tillegg ble Stian Parkstad Johansen, Niklas Bergseth og Fredrik Semb Berge hentet opp fra egen juniorstall.

Odd vant sesongens sju første kamper, og tangerte dermed Aalesunds rekord for beste sesongåpning. Særlig utmerket laget seg fremover på banen, med offensivt spill og mange scoringer. Laget slapp imidlertid også inn mange baklengsmål, noe som forårsaket varierende resultater utover i sesongen. Opprykket var likevel aldri truet. Odd vant til slutt Adeccoligaen fem poeng foran nærmeste konkurrent, mens nykommer Péter Kovács ble seriens toppscorer med 22 mål.

Også i cupen gjorde Odd det bra, ettersom laget spilte seg frem til semifinalen, der det ble tap for Vålerenga.

I løpet av sesongen forlot Petter Bruer Hanssen, Tarjei Dale og Espen Ruud klubben, mens Alex Valencia, Søren Jensen og Árni Gautur Arason ble hentet inn.

2009-sesongen 

Før returen til toppserien ble det klart at Jan Tore Amundsen og Tuomo Könönen forlot klubben, mens Espen Isaksen tok over som ny keepertrener for Tromsø Idrettslag. Niklas Bergseths kontrakt ble heller ikke fornyet. Samtidig ble Håvard Storbæk, Simen Brenne, Morten Sundli og Marcelo Miorando hentet inn, mens Simen Walmann ble hentet fra egen juniorstall. Miorando forlot klubben igjen midtveis i sesongen, det samme gjorde Sven Fredrik Stray og Alex Valencia, mens John Anders Bjørkøy ble hentet inn som forsterkning.

Etter tap 0-3 i åpningskampen scoret Odd i 24 kamper på rad, noe som var ny klubbrekord, og gjennom hele sesongen lå klubben i toppen av serien. Mot slutten av sesongen sviktet riktignok formkurven, men selv med 7 poeng på de siste åtte kampene tangerte Odd plasseringen fra 2003, og endte på en fjerdeplass i serien. Péter Kovács ble med sine 16 mål den mestscorende Odd-spilleren i én sesong i Tippeligaen noensinne, og både Simen Brenne og Morten Fevang ble tatt ut på landslaget.

I cupen gikk Odd for tredje året på rad ut i en semifinale på bortebane, denne gangen mot Aalesund. Kenneth Dokkens angrep på Johan Arneng resulterte i sju kampers karantene, den strengeste disiplinærstraffen som noensinne var blitt idømt av Norges Fotballforbund.

2010-årene

2010-sesongen 

Andreas Lie, Magnus Myklebust Vegar Landaas, Jone Samuelsen ble hentet inn, Snorre Krogsgård og Elba Rashani ble hentet opp fra egen stall. Ut gikk de to danskene Søren Jensen og Jacob Sørensen. Underveis i sesongen ble Péter Kovács solgt til belgiske Lierse, Fredrik Gulsvik ble solgt til Sandefjord og Mattias Andersson ble hentet inn.

Odd tapte åpningskampen mot Stabæk Fotball 2–3, men nyervervelsen Magnus Myklebust scoret etter tre minutter i sin debutkamp for Odd. Sesongåpningen gikk ikke like bra som året før, men midtveis i sesongen hadde Odd etablert seg som et topplag i serien. Da Péter Kovács ble solgt, tok Torgeir Børven over spissplassen for Odd. Han scoret fire av målene i Odds 5-0 seier mot Sandefjord.

For fjerde året på rad gikk Odd ut av cupen i semifinalen på bortebane. Trener Dag-Eilev Fagermo uttrykte etter trekningen at det var «tragikomisk». Laget tapte 2-0 mot Strømsgodset etter ekstraomganger.

2011-sesongen 
Før sesongen ble det klart at Árni Gautur Arason, Vegar Landaas, Anders Rambekk og Dag Ole Thomassen ikke fikk ny kontrakt. André Hansen, Ulf Riis, Erik Midtgarden og Frode Johnsen ble hentet inn for å forsterke stallen. Midtveis ble Paul Addo hentet inn på lån fra Løv-Ham, mens Chukwuma «Bentley» Akabueze ble solgt til Brann. Jone Samuelsen ble innehaver av rekorden for verdens lengste scoring utført på hodet, da han headet ballen i mål fra 58,13 meter i kampen mellom Odd Grenland og Tromsø 25. september 2011. Etter en svært god høstsesong kjempet Odd om medalje til siste slutt, men tap borte mot Sarpsborg 08 i siste runde sørget for at det ble 5.-plass.

2012-sesongen 

Før 2012-sesongen ble Adem Güven og Lars-Kristian Eriksen hentet inn fra henholdsvis Kongsvinger og Lillestrøm, samt Fredrik Oldrup Jensen, Mathias Fredriksen og Niklas Gunnarsson fra egen stall. Samtidig forsvant Tommy Svindal Larsen(lagt opp), Håvard Storbæk(FK Haugesund), Magnus Myklebust(Kongsvinger) og Ulf Riis(Pors). Sesongen startet med et 4-0-tap mot Sogndal på Falkum. Det ble en sesong med svært varierende resultater, og det endte til slutt med en tiendeplass. Året var ellers preget av store økonomiske problemer, som blant annet resulterte i at toppscorer Torgeir Børven ble solgt til Vålerenga for fire millioner i sommervinduet. Magnus Lekven forlot Odd til fordel for Esbjerg, mens den tidligere Valencia- og Tottenham-spilleren Dag Alexander Olsen kom inn.

2013-sesongen 

Før 2013-sesongen ble Einar Håndlykken fra miljøorganisasjonen Zero hentet inn som ny administrerende direktør, og det første han gjorde var å bytte navn på klubben fra Odd Grenland til Odds ballklubb fra og med 2. januar 2013. Sesongen startet svakt, men i løpet av høsten klatret Odd oppover på tabellen og endte til slutt som nummer sju. Frode Johnsen ble toppscorer i Tippeligaen, fikk to kamper på landslaget og ble med det den eldste som har spilt på det norske fotballandslaget da han spilte mot Island 39 år og 212 dager gammel, 15. oktober 2013. Adem Güven meldte overgang til den tyrkiske klubben Mersin İdmanyurdu i sommervinduet. Inn kom Ole Jørgen Halvorsen fra Fredrikstad FK, Fredrik Nordkvelle fra Brann, samt Vegard Bergan fra egen stall.

Se også: Rekorder på det norske fotballandslaget for herrer.

2014-sesongen 
Trener Dag-Eilev Fagermo ble tilbudt jobben som trener for det norske U-21 landslaget før sesongen startet, men takket nei og fortsatte i Odd. Niklas Gunnarsson var gått til Vålerenga, mens Henrik Kjelsrud Johansen og den finske landslagsbacken Jarkko Hurme ble hentet inn. Like før sesongstart ble også Chukwuma Akabueze «Bentley» vervet tilbake til Falkum. Før sesongen valgte Odd å senke billettprisene i et forsøk på å lokke flere til stadionet. Det ble solgt en del flere sesongkort enn året før, men det var fortsatt et stykke igjen til stadionet var helt fullt. Laget hadde den beste sesongstarten siden 2002, da det pr. 27. mai sto med 20 poeng og tredjeplass etter elleve kamper. Jone Samuelsen fikk sin debut på landslaget våren 2014. I sommerens overgangsvindu ble Fredrik Semb Berge solgt til danske Brøndby for 4-5 millioner kroner, og Elba Rashani for det som antas å være seks millioner til samme klubb. Snorre Krogsgård fikk ikke fornyet sin kontrakt før sesongstart, og dro til Fram Larvik, men 9. august 2014 var han igjen klar for Odd. Ardian Gashi kom til i august, og fikk sin første kamp (som innbytter) i hjemmekampen mot Strømsgodset (1-0 seier). Onsdag 10. september ble det klart at Oliver Berg skulle spille for Odd fra og med 2015-sesongen. Han kom fra Raufoss og har kontrakt fram til 31. desember 2017. Samtidig ble det klart at Eric Kitolano ble hentet opp fra egen stall, med en kontrakt som varer til sommeren 2017. 25. september ble Sarpsborg 08 slått 5-2 i cupens semifinale, og klubben var klar for lagets 21. finale. Den dagen ble det kjøpt  billetter, noe som er offisiell klubbrekord. 10. oktober 2014 ble det klart at André Hansen forlot klubben til fordel for Rosenborg etter sesongen, noe som betød at Sondre Rossbach ble ny førstekeeper fra 2015. 24. oktober 2014 var det klart at Odd ville skrive klubbhistorie, da 2-1-seieren borte mot Vålerenga Fotball sørget for at laget var garantert 2. eller 3.-plass. Etter en middelmådig avslutning på høstsesongen endte laget opp på tredjeplass etter å ha blitt dyttet ned av Rosenborg drøye tretten minutter før sesongen var over. Det betød uansett at klubben har gjort sin beste sesong siden det moderne seriesystemet ble innført i 1963.

2015-sesongen 
25. november 2014 ble det klart at Espen Ruud skulle vende tilbake til laget. Backen fra Heistad signerte kontrakt ut 2019, og ble med det klubbens andre vintersignering etter Oliver Berg. Den tidligere Odd-spilleren Olivier Occean sluttet seg til klubben 6. januar, på en låneavtale frem til 15. juli 2015. 12. januar 2015 ble Rafik Zekhnini hentet fra egen stall. 22. januar ble det klart at Henrik Kjelsrud Johansen skulle spille 2015-sesongen for Fredrikstad, på lån. Spillere som forlot klubben i vintervinduet er André Hansen (Rosenborg), Herolind Shala (Sparta Praha), Christer Kleiven (Vigør) og Snorre Krogsgaard (Halmstads BK). Laget hadde en svært lovende sesonginnledning, og med tre strake seiere toppet de tabellen. Deretter gikk det noe tråere, og da sommeren kom var det lite som tydet på at de kunne kjempe om medalje. I sommervinduet ble Pape Paté Diouf(lån) og Ulrik Flo hentet fra henholdsvis Molde og Sogndal. Ettersom sesongen skred frem fant laget formen, og da serien ble avsluttet 8. november lå laget på fjerdeplass, bare to poeng bak sølv (Strømsgodset), og ett poeng bak bronse(Stabæk). Og siden Rosenborg vant cupen samtidig som at de endte på topp tre, ble det klart at Odd skal spille Europaligakvalifisering i 2016. Denne sesongen Europaligakvalifisering endte med playoff, der den tyske gigantklubben Borussia Dortmund ble for sterke. Men selv om det ble tap, sjokkerte Odd Europa da Skiensklubben på et tidspunkt ledet 3-0 på Skagerak Arena. Kampen endte 3-4. Før den tid ble Sheriff Tiraspol, Shamrock Rovers og IF Elfsborg eliminert. I den norske cupen gikk laget til kvartfinale, der Sarpsborg 08 ble for sterke på bortebane.

Se også: Odds Ballklubb i 2015.

2016-sesongen 
Tippeligaen 2016 starter 11. mars 2016. 23. desember 2015 er det klart at Sigurd Hauso Haugen (fra Sandnes Ulf) og Joakim Våge Nilsen (fra FK Haugesund skal spille for Odd. 11. januar ble det klart at Fredrik Semb Berge returneres til Odd etter et mislykket opphold i Brøndby. Overgangssummen lå på ca. 3 millioner kroner, og dette er dermed et av de dyreste spillerkjøpene Odd har gjort. Foreløpig har Håvard Storbæk(Sandefjord), Jarkko Hurme(SJK), Emil Jonassen(Bodø/Glimt), Ulrik Flo(kontraktsløs) og Frode Johnsen(lagt opp) forlatt klubben. Treningskampene før sesongstart var varierende prestasjoner, med seier mot CSKA Moskva som beste resultat. I første serierunde vant Odd hjemme mot Rosenborg for første gang i seriesammenheng siden 2004. På tross av store forhåpninger overrasket Odd positivt og lå på 2.-plass ved sommerpausen. Derimot røyk Odd tidlig ut av cupen i 4. runde etter å ha tapt 3-2 for Tromsø etter ekstraomganger. I sommerpausen hentet Odd Riku Riski fra Rosenborg. Høstsesongen var tung for klubben sportslig sett, men etter 3 seiere på de 4 siste kampene, klarte Odd å befeste medaljeplassen. I Europaligaen slo klubben ut IFK Mariehamn i første kvalifiseringsrunde, men røk ut etter ekstraomganger mot PAS Gianninia i 2. kvalifiseringsrunde.  

På tross av en dårlig høstsesong, satt oppnådde klubben sitt høyeste gjennomsnittlige tilskuerantall noen gang. I snitt var det 8039 tilskuere på Skagerak Arena.

2017-sesongen 
Før sesongen var det klart at Odd hentet den svenske angrepsspilleren Martin Broberg fra Örebro SK. I januar hentet de Pape Paté Diouf fra Molde FK, og Torbjørn Agdestein fra FK Haugesund. De tre nye spillerne var alle angrepsspillere, og kom til Odd på utgående kontrakter fra sine respektive klubber. Diouf var på lån hos Odd i deler av 2015 sesongen, og kom nå permanent til Skiensklubben. Ole Jørgen Halvorsen kom tilbake til Odd etter ett utlån til Bodø/Glimt deler av sesongen før, men ble umiddelbart solgt til Sarpsborg 08. I mars ble det klart at Marius Bustgaard Larsen ble hentet opp fra juniorstallen.

2018-sesongen 
Før sesongen 2018 ble sparket i gang, fikk Odd signert høyrevingen Bilal Njie fra Vålerenga Fotball under treningsoppholdet på La Manga. Odd startet sesongen svakt med 1-2 tap hjemme mot FK Haugesund, og 2-1 borte mot Vålerenga Fotball. Den 29. mars ble det klart at Odd hentet U21-landslags duo Vebjørn Hoff og Birk Risa, fra henholdsvis Aalesunds Fotballklubb og FC Köln, som også fikk fast plass som indreløper og venstreback. Cupen dette året ble ingen suksess for Odd. Med 0-9 seier mot Skarphedin og avansement mot Fredrikstad og Notodden, ble Rosenborg for sterke, hvor de gikk videre etter en lang straffesparkkonkurranse. Det blir også klart at høyreback John Kitolano signerer for Wolverhampton, Thomas Grøgaard går til Brann, men Odd henter i overgangsvinduet sommeren 2018, André Sødlund fra Sandefjord Fotball, og signerer trønderen Andreas Nordvik ut sesongen fra danske Fredericia. Tilbake i serien ble det også tungt for Odd, med flere tapte og uavgjorte kamper ender skienslaget på en niendeplass i eliteserien. En sesong hvor flere unge egenutviklede spillere har preget og dominert kampene for Odd. Spillere som Markus André Kaasa, Joshua Kitolano, Tobias Lauritsen, fikk en mer eller mindre fast plass i Odds lagoppstilling, og Marius Bustgaard Larsen, Odin Luraas Bjørtuft og Filip Møller Delaveris får små innhopp mot slutten av sesongen.

2019-sesongen 
16. januar 2019 ble det klart at Odd hadde inngått en avtale om et lån av angrepsspilleren Andreas Helmersen fra Rosenborg BK, med varighet ut 2019 sesongen. Odd henter også sin tidligere midtbanespiller Fredrik Oldrup Jensen og Sander Svendsen, begge på ett halvtårslån, fra henholdsvis begiske Zulte Waregem og Hammarby IF. Den 21 årige kepperen Egil Selvik signerer også for Odd fra Sandnes Ulf. En rekke spillere forlot også på utgående kontrakter før sesongen startet. Viljar Myhra gikk til Strømsgodset, Stefan Mladenovic gikk til Sandefjord Fotball, Martin Broberg dro tilbake til sin tidligere klubb, Örebro SK og Andreas Nordvik avsluttet også sitt opphold i Odd etter kun en halv sesong.

Sportslig sett var dette en god sesong for de sorte og hvite. Etter en meget solid seier mot Sportsklubben Brann i første serierunde fik laget selvtillit og gjorde totalt sett en god sesong. Odds midtspiss Torgeir Børven scoret 21 av Odds 45 mål i Eliteserien, og gjorde seg dermed til en soleklar Toppscorer i Eliteserien. Eliteserien ble avsluttet 1. desember, hvor Odd, med seier over FK Haugesund, ville ha sikret seg en historisk 2.plass. Drømmen om edelt metall falt i grus da Odd ble slått 4-1 i Haugesund og Rosenborg Ballklubb vant mot Ranheim. Odd med en 4. plass i Eliteserien 2019. En sesong hvor Odd aldri hadde en lavere plassering enn nummer 4 på tabellen.

Odd gjorde det også godt i Norgesmesterskapet dette året. Etter seier mot Storm, Arendal, Sandefjord og Kristiansund, ventet nå Obos-spillende KFUM Oslo på Ekebergsletta. Odd vant 2-5 og sikret seg en semifinale mot Haugesund på eget gress. Haugesund ble for sterke og vant semifinalen 0-3, til stor skuffelse for nesten 9000 tilskuere.

2020-sesongen 
Før sesongen ble den Nigerianske angripsspilleren Onyekachi Hope Ugwuadu klar for Odd, på utgående kontrakt med Sandnes Ulf. Det samme var også Elias Skogvoll, som 24. september 2019 ble hentet fra Mjølner. 23. januar 2020 ble Thomas Hallstensen hentet fra Florø. 31. januar ble hovedtreneren de 12 siste årene, Dag-Eilev Fagermo, hentet til Vålerenga. Først 11. mars kunne Odd annonsere hans arvtager, da den tidligere assistenten Jan-Frode Nornes tok steget opp i hovedtrenerrollen. Dagen etter ny hovedtrener var på plass for klubben, "stengte" Norge, og sesongen ble utsatt til 16. juni, hvor Odd møtte Sandefjord på eget gress. Tap i første og andre runde førte tidlig til skepsis rundt den nyansatte hovedtreneren. Det var derfor knyttet store forventninger til kampen mellom Odd og Vålerenga, ledet av Odds mangeårige trener. Etter en grusom start på kampen, der Vålerenga får straffespark, snur Odd kampen, vinner 4-1, og spiller "gøy på landet" for tomme tribuner. Torgeir Børven ble ikke overaskende solgt til Rosenborg etter en sesong som toppscorer for Odd. Etter en til slutt ganske turbulent sesong ender Odd på en noe skuffende syvende plass. I løpet av sesongen henter klubben flere spillere på både korte og langtidskontrakter. Kortvarige opphold ble det for danske Kasper Lunding, og Rasmus Minor Petersen, mens Vladimir Rodić, og Robin Simovic ble i Odd ut sesongen. Den etterhvert veldig viktige spilleren Mushaga Bakenga signerte også for Odd. En rekke spillere forlot også klubben denne sesongen.

2021-sesongen 
Før sesongstart ble det klart at Jan-Frode Nornes har forlenget kontrakten som hovedtrener ut 2023. Enda en sesong preget av pandemi sparkes i gang noe senere for Odds del, etter at Thomas Hallstensen fikk påvist korona. en etterlengtet sesong starter allikevel ikke som det helt store for Odd. Med uavgjort mot Stabæk ogSarpsborg 08, var skuffelsen stor da Lillestrøm vinner 1-0 over de sorte og hvite. Odd fortsetter med en trøblete sesong, preget av skader og korona. Klubben ender til slutt opp med en utrolig skuffende 13.plass, hvor frykten for å rykke ned lever inntil nest-siste serierunde. Odds deltagelse i nm ble for mange supportere et lyspunkt i en  ellers mørk supporter-hverdag. Etter tidlige seire mot Eik Tønsberg og Fram Larvik, hørtes ett sukk fra Odd supporterne da Rune Pedersen trakk Odd som Vålerengas neste motstander. Kampen endte dog ikke like dyster som mange supportere fryktet, og Odd var videre etter en formidabel 0-3 seier. Odd fikk igjen tøff motstand da de trakk Molde som neste motstander, en kamp som Odd styrte, men tapte etter to sene scoringer av Molde.

2022-sesongen 
I kjølvannet av den noe skuffende 2021-sesongen, lovet daglig leder i Odd, Einar Håndlykken at det skulle bli gjort grep. Mye var lenge stille fra Skagerak arena, før Ta den 8.januar avslørte av Jan Frode Nornes hadde fått sparken som hovedtrener. Dette førte til en periode hvor Odd var på utkikk etter både hovedtrener og sportsjef i forkant av sesongen. Brikkene falt imidlertid på plass, da Pål Arne Johansen og Rønningen ble presentert som ny trener og sportsjef den 24. januar. For Odd sin del ble sesongen 2022 en stor suksess, hvor laget endte på 5. plass etter å ha spilt 1-1 borte mot Viking i siste serierunde. Etter at Odde-pilen hadde hatt en nedadgående kurve siden sesongen 2019, viste Odd at de er et lag som skal kjempe på øvre halvdel også i byen fremover. I NM har Odd avansert til 4. runde som spilles i mars 2023 etter å ha slått henholdsvis Hei, Fløy og Jerv.

Spillerstall 
Oppdatert 8. september 2023.

Utlånte spillere

Støtteapparat 

Sportsjef:  Morten Rønningen
Spillerlogistikkansvarlig:  Sebastian Nilsen
Hovedtrener:  Pål Arne Johansen
Assistentrener:  Håkon Wibe-Lund
Assistentrener:  Martin Reier
Assistentrener:  Knut Rønningene
Keepertrener:  Terje Abrahamsen
Fysioterapeut:  Anders Braastad
Spillerutvikler:  Flamur Kastrati
Junior elite-trener:  Karl Marius Aksum
Assistentrener, Junior elite:  Alexander Sandtorv Fredriksen
Lagleder, Junior elite:  Stein Eric Tonning
Hovedtrener, G16:  Sondre Norheim
Assistentrener, G16:  Mats Norheim
Hovedtrener, G15: Tony Dewey
Hovedtrener, G14:  Erik Waage

Europacup

Tilskuertall

Antall tilskuere 

2022:  i snitt. 
2021: Covid-19 sesong
2020: Covid-19 sesong
2019:  i snitt. 
2018:  i snitt. 
2017:  i snitt. 
2016:  i snitt. Maks  (Mot Molde)
2015:  i snitt. Maks (Europaligaen Play-off mot Borussia Dortmund).
2014:  i snitt. Maks (Semifinale NM mot Sarpsborg 08).
2013:  i snitt. Maks  (mot Start)
2012:  i snitt. Maks  (mot Sogndal).
2011:  i snitt. Maks  (mot Sogndal).
2010:  i snitt. Maks  (mot Rosenborg).
2009:  i snitt. Maks:  (mot Rosenborg).
2008 (Adeccoligaen):  i snitt. Maks:  (mot Notodden).
2007:  i snitt. Maks:  (mot Fredrikstad).
2006:  i snitt. Maks:  (mot Rosenborg).
2005:  i snitt. Maks:  (mot Vålerenga).
2004:  i snitt. Maks:  (mot Rosenborg).
2003:  i snitt. Maks:  (mot Rosenborg).
2002:  i snitt. Maks:  (mot Molde).
2001:  i snitt. Maks:  (mot Brann).
2000:  i snitt. Maks:  (mot Rosenborg).
1999:  i snitt. Maks:  (mot Stabæk).

Kamper med høyest antall tilskuere i moderne tid 
Semifinale 1984:  * (*anslag, 8852 betalende) (mot Viking).
Europaligaen-playoff 2015:   (mot Borussia Dortmund) 20. august.
Semifinale NM 2014:   (mot Sarpsborg 08) 25. september.
29. runde 2014:  (mot Rosenborg) 2.november.
20.runde 2009:  (mot Rosenborg) 2. august.
11. runde 2016:  (mot Molde FK) 16. mai 2016.
6.runde 2009:  (mot Vålerenga) 26. april.
29.runde 2016:  9 851 (mot Sogndal ) 30. oktober
Kvartfinale NM 1976:  (mot Vard) 5. september 1976
5.runde 2010:  (mot Rosenborg) 11. april.
Kvalifisering TL 2007: 9 193 (mot Bodø/Glimt) 8. november 2007
1. runde 2016:  (mot Rosenborg) 12. mars 2016
6. runde 2015:   (mot Rosenborg) 3. mai
9. runde 2015:  (mot Haugesund) 16. mai
26.runde 2007:  (mot Fredrikstad) 3.november.
 19.runde 2014:  (mot Strømsgodset) 9. august.
26.runde 2005:  (mot Vålerenga) 29. oktober.
Semifinale NM 2019:  (mot Haugesund) 31.oktober).
19.runde 2009:  (mot Start) 12. juli.
13. runde 2016:  (mot Strømsgodset) 29. mai.
20.runde 2000:  (mot Rosenborg) 20. august.
2.runde 2002:  (mot Molde) 21. april.
Kvartfinale NM 2009:  (mot Brann) 8. august 2009
30. runde 2015:  (mot Lillestrøm) 8. november 2015
21.runde 2015:  (mot Viking) 23. august.
23.runde 2014:  (mot Viking) 13.september.
 21.runde 2014:  (mot Start) 24.august.
 Kvartfinale 2014:  (mot Brann) 14.august.

Antall solgte sesongkort 
 2023: 
 2022: 
 2021: Covid-19 sesong
 2020: Covid-19 sesong
 2019: 
 2018: 
 2017: 
 2016: 
 2015: 
 2014:  
 2013:  
 2012: 
 2011: 
 2010: 
 2009:

Mesterskap og medaljer 
Cupmester: 1903, 1904, 1905, 1906, 1913, 1915, 1919, 1922, 1924, 1926, 1931 og 2000.
Tapende finalist: 1902, 1908, 1909, 1910, 1921, 1937, 1960, 2002 og 2014.
Seriesølv: 1928/1929, 1951 og 1957
Seriebronse: 1927/1928, 2014 og 2016.
Beste plassering i toppserien: 2.-plass 1928/1929, 1951 og 1957.*
Beste plassering i toppserien siden 1963: 3.-plass 2014 og  2016.
Beste plassering i toppserien som Odd Grenland: 4.-plass 2003 og 2009.
 Odd vant alle kampene prøveligaen i 1914/16, og kunne ikke tas igjen, men siden ikke alle kampene ble ferdigspilt, regnes ikke dette som en virkelig serie.

Cupfinaler: Motstandere og resultater

Norgesmestere 
Utdypende artikkel: Liste over spillere med norgesmesterskap for Odds Ballklubb

Landskamper

Odd-spillere med landskamper for Norge 
Oppdatert 4. august 2023.

Sverre Andersen (2, 1913–1917)
Otto Aulie (28, 1913–1921)
Mushaga Bakenga (1, 2014)
Fredrik Semb Berge (3, 2013)
John Anders Bjørkøy (4, 2007–)
Bård Borgersen (10, 2 mål, 2001–2006)
Simen Brenne (15, 1 mål, 2007–)
Per Kristian Bråtveit (1, 2020–)
Didrik Christensen (2, 1933–1935)
Gunnar Christensen (9, 1927–1928)
Adama Diomande (11, 1 mål, 2015–)
Sigurd Eek (1, 1924)
Nils «Påsan» Eriksen (47, 1931–1939)
William Eriksen (1, 1932)
Morten Fevang (1, 2009)
Ardian Gashi (14, 2004–2013)
Thaulow Goberg (25, 1923–1931)
Thoralf Grubbe (1, 1912)
Thomas Grøgaard (1, 2014)
Bjarne Gulbrandsen (1, 1913)
Einar «Jeja» Gundersen (33, 26 mål, 1917–1928)
Einar Gundersen (5, 1939–1948)
Olav Gundersen (15, 1 mål, 1927–1933)
Niklas Gunnarsson (1, 2016)
Steffen Hagen (3, 2012)
André Hansen (11, 2013–2022)
Even Hansen (1, 1954)
Torjus Hansén (3, 2002–2003)
Per Haraldsen (5, 1912–1916)
Peder Henriksen (1, 1915)
Espen Hoff (2, 2005–)
Rolf Holmberg (26, 1936–1939)
Erik Holtan (6, 2002–2004)
Rune Jarstein (72, 2007–)
Frode Johnsen (35, 10 mål, 2000)
Geir Karlsen (32, 1969–1977)
Ewald Kihle (2, 1959)
Martinius Kristoffersen (2, 1921–1923)
Ragnar Larsen (12, 1 mål, 1954–1959)
Tommy Svindal Larsen (24, 1996–2007)
Magnus Lekven (4, 2012–2013)
Erling Lunde (2, 1927–1928)
Ulf Moen (4, 1984–1985)
Dagfinn Nilsen (1, 1952)
Jan Frode Nornes (2, 2000–2003)
Ingolf Pedersen (19, 1912–1917)
Ragnar Pedersen (6, 3 mål, 1932–1933)
Anders Rambekk (7, 2006–2007)
Henry Reinholt (4, 1912–1913)
Einar Rossbach (6, 1990–1993)
Espen Ruud (35, 1 mål, 2009–)
Jone Samuelsen (10, 2014–2015)
Per Skou (41, 1 mål, 1911–1923)
Jan Gunnar Solli (40, 1 mål, 2003–2010)
Berthel Ulrichsen (1, 1 mål, 1923)
Ove Ødegaard (6, 2 mål, 1952–1959)
Alexander Aas (8, 1 mål, 2001–2004)
Jonas Aas (3, 1913–1915)

Odd-spillere med landskamper for andre land 
Oppdatert 12. april 2023.

 / Herolind Shala (5, 2014–2016 / 27, 2016–) 
 Ali Gerba (29, 15 mål, 2005)
 Olivier Occéan (28, 6 mål, 2004)
 Erik Bo Andersen (7, 1995–1996)
 Riku Riski (26, 4 mål, 2011–2015)
 Jarkko Hurme (12, 2 mål, 2012–2016)
 Tuomo Könönen (7, 2005)
 Sami Mahlio (21, 1997–1998)
 Diogo Tomas (3, 2022-)
 Gilli Rolantsson (63, 1 mål, 2013–)
 Árni Gautur Arason (71, 1998–2010)
 Patrick Suffo (47, 4 mål,?)
 Somen Tchoyi (15, 2 mål,2008)
 Elbasan Rashani (22, 4 mål, 2015 - )
 Flamur Kastrati (3, 2016 - )
 Bentley (2, 1 mål, ?)
 Per Nilsson (16, 2001–2016)
 Péter Kovács (10, 1 mål, 2004)
 Nat Borchers (3, 2005)
 Ruberth Morán (66, 15 mål, 1996–2007)
 Fernando de Ornelas (28, 5 mål, 1999–2007)
 Philipp Zulechner (1, 2013 - )

Individuelle meritter

Årets lag
2006

 Fotballmagasinet.no (Årets lag) Per Nilsson (forsvar).
 Fotballmagasinet.no (Årets utlendingslag) Per Nilsson (forsvar).
 NISO : Per Nilsson (forsvar).

2008 (Adeccoligaen)

 Aftenposten: Morten Fevang (sentral midtbane), Peter Kovacs (spiss).
 A-pressen: Morten Fevang (midtbane), Tommy Svindal Larsen (midtbane), Chukwuma Akabueze (midtbane), Peter Kovacs (angrep), Anders Rambekk (benken)

2009

 100% fotball: Arni Gautur Arason (benken).
 A-pressen: Arni Gautur Arason (keeper), Morten Fevang (forsvar), Peter Kovacs (spiss).
 Dagbladet: Morten Fevang (forsvar).

2011
TV2: Jone Samuelsen (midtbane).
2012
Aftenposten (Lars Tjærnås' lag): Frode Johnsen (angriper).
2014
VG:Steffen Hagen (Forsvar) og Jone Samuelsen (midtbane).
Dagbladet:
Aftenposten (folkets lag): Steffen Hagen (høyre midtstopper) og Jone Samuelsen (sentral midtbane).
Aftenposten (Lars Tjærnås' lag): Steffen Hagen (midtstopper) og Jone Samuelsen (høyre indreløper).
Nettavisen:Steffen Hagen (forsvar), Thomas Grøgaard (forsvar), Jone Samuelsen (midtbane) og Fredrik Oldrup Jensen (benken).
Fotballsonen: Steffen Hagen(forsvar), Jone Samuelsen(midtbane), André Hansen(benken), Thomas Grøgaard(benken).
2015
Nettavisen: Olivier Occean (benken)
VG: Olivier Occean (Angrep)
2016
Nettavisen: Sondre Rossbach (Keeper), Espen Ruud (Forsvar) og Fredrik Semb Berge (benken).
2018
Nettavisen: Espen Ruud (Forsvar), Vebjørn Hoff (Midtbane).
2019
Nettavisen: Torgeir Børven (Angrep), Steffen Hagen (benken).
2022

 Eurosport: Leopold Wahlstedt (keeper).

Gullballen
Gullballen. deles ut av Norges Fotballforbund og Norsk Toppfotball, og kårer de beste spillerne i inneværende sesong. Fra 1990 til 2013 gikk prisen under navnet Kniksenprisen.

2002
Årets keeper: Erik Holtan.
2006
Årets forsvarer: Per Nilsson.
2007
Årets mål: Fredrik Gulsvik.
2013
Årets angriper: Frode Johnsen.
2014
Årets midtbanespiller og årets Tippeligaspiller: Jone Samuelsen.

Annet
2002

 NISO årets profil: Erik Holtan
 NISO Hadeland glassverk årets talent: Martin Wiig

2013
Nettavisen-prisen årets trener: Dag-Eilev Fagermo
2014
Årets spiller på VG-børsen: Jone Samuelsen
Årets trener kåret av  Norsk fotballtrenerforening: Dag-Eilev Fagermo.
2015
Kniksens hederspris: Frode Johnsen.

Rekorder

Flest kamper 
Sist oppdatert 14. november 2022

1: Steffen Hagen (515, 2006–)

2: Morten Fevang (423, 1998–2013)

3: Espen Ruud (362, 2003–)

Flest mål 
Sist oppdatert 23.08.2022

1: Einar Gundersen (179, 1914–1927)

2: Per Jacobsen (162, 1945–1964)

3: Bertel Schrøder Ulriksen (108, 1921–1934)

Toppscorere i serien fra 1989 til i dag 
1989  Brede Halvorsen - 16
1990  Knut Seland - 14
1991  Knut Seland - 13
1992  Arild Sandberg - 13
1993  Knut Seland - 11
1994  Ole Halvor Kolstad - 20
1995  Tor Arne Sannerholt /  Ole Halvor Kolstad - 5
1996  Ole Halvor Kolstad - 15
1997  Bengt Sæternes - 12
1998  Frode Johnsen /  Arne Sandstø - 8
1999  Thomas Røed /  Frode Johnsen - 9
2000  Kim Larsen - 9
2001  Kim Larsen - 10
2002  Martin Wiig /  Espen Hoff - 6
2003  Edwin van Ankeren- 10
2004  Olivier Occèan – 14
2005  Olivier Occèan – 8
2006  Tarjei Dale - 8 *
2007  Espen Ruud - 8
2008  Péter Kovács - 22 (Addeccoligaen)
2009  Péter Kovács - 16
2010  Chukwuma Akabueze - 9
2011  Håvard Storbæk /  Frode Johnsen /  Torgeir Børven - 7 
 2012  Torgeir Børven - 10 
 2013  Frode Johnsen - 16 (toppscorer i Tippeligaen) 
 2014  Frode Johnsen - 11 
2015  Olivier Occèan – 15 
2016  Olivier Occèan – 10 
2017  Espen Ruud /  Jone Samuelsen /  Etzaz Hussain - 3 
2018  Espen Ruud – 8
2019  Torgeir Børven - 21 (Toppscorer i Eliteserien)
2020  Mushaga Bakenga - 15
2021  Mushaga Bakenga - 11
2022  Milan Jevtovic - 10

* Kvalikkamper inkludert

Dyreste kjøp 
 Simen Brenne, 4-5 millioner fra Lillestrøm 2008
 Zbynek Pospech, 4-5 millioner fra Slovan Liberec 2007
 Per Nilsson, 3 millioner fra AIK 2005
 Fredrik Semb Berge, ca. 3 Millioner fra Brøndby 2016

Dyreste salg 
 Rafik Zekhnini, 17 millioner til Fiorentina, 2017
 Frode Johnsen, 15 millioner til Rosenborg, 2000
 Rune Jarstein, 14 millioner(*) til Rosenborg, 2007
 Per Nilsson, 13 millioner til TSG 1899 Hoffenheim, 2007
 Olivier Occean, 9 millioner til Lillestrøm
 Fredrik Semb Berge og Elba Rashani solgt i en pakke (**) for 10 millioner til Brøndby, 2014.
 Markus André Kaasa, ca. 8 millioner til Molde FK, 2022
 Jan Gunnar Solli, 6 millioner til Rosenborg
 Somen Tchoyi, 5 millioner til Stabæk
 Bentley, 4,5 millioner til Brann
 Torgeir Børven, 4,5 millioner til Vålerenga
 John Kitolano, ca. 4 millioner til Wolverhampton Wanderers FC, 2018
 Tobias Lauritsen, ca. 4 millioner til Sparta Rotterdam, 2022
 Joshua Kitolano, ca. 3,5 millioner til Sparta Rotterdam, 2022

(*)Inkludert 3 millioner kroner som Odd fikk etter Jarsteins overgang til Viking

(**)Odd eide kun 75% av Fredrik Semb Berge og tjente på å få høy pris på Rashani og lav pris på Berge, men avtalt totalpris var 10 millioner kroner. I realiteten var Semb Berge den mest verdifulle spilleren, spesielt med tanke på at Rashani kun hadde få måneder igjen av kontrakten.

Største seier og tap

Seriekamper 
Største seier hjemme: 8-1 mot Kjelsås i 1994, 7–0 mot Sandefjord BK i 1938, Lisleby og Sørfjell i 1969, Bjørkelangen i 1991 og Mjølner i 1995.
Største seier borte: 7-1 mot Bryne i 2006, 6-0 mot Fram i 1964 og Ham-Kam i 1998.
Største tap hjemme: 0-5 mot Skeid i 1958, Bodø/Glimt i 2001 og Rosenborg i 2005.
Største tap borte: 0-10 mot Fredrikstad i 1961.

Cupkamper 
Største seier hjemme: 10-0 mot Agnes i 1. runde 1926.
Største seier borte: 13-0 mot Skotfoss i 1. runde i 2015.
Største tap hjemme:0-9 mot Larvik Turn i 2. runde 1946.
Største tap borte: 0–8 mot Fredrikstad i 3. runde 1980.
Største seier på nøytral bane: 5-0 mot Kvik Halden i semifinalen 1908 på Gamle Frogner stadion(Oslo).
Største tap på nøytral bane: 2-4 mot Lyn i finalen 1910 på Gamle Frogner Stadion og mot Mjøndalen i finalen 1937 på Urædd Stadion(Porsgrunn). 0-2 mot SK Grane i finalen 1902 på Gamle Frogner stadion, Frigg i finalen 1921 på Gressbanen (Oslo) og Molde i finalen 2014 på Ullevaal Stadion(Oslo).

UEFA-cupen/Europaligaen 
Største seier hjemme: 3-1 mot FK Ekranas i 2. kvalifiseringsrunde 2004/2005, og 2-0 mot IF Elfsborg i 3. kvalifiseringsrunde 2015/2016.
Største seier borte: 3-0 mot Sheriff Tiraspol i 1. kvalifiseringsrunde 2015/2016.
Største tap hjemme: 0-1 mot Feyenoord i 1. runde 2004/2005, og 3-4 mot Borussia Dortmund i play-off-runden 2015/2016.
Største tap borte: 2-7 mot Borussia Dortmund i play-off-runden 2015/2016.
Største sammenlagtseier: 4-1 mot Shamrock Rovers i 2. kvalifiseringsrunde 2015/2016, og 3-0 mot Sheriff Tiraspol i 1. kvalifiseringsrunde 2015/2016.
Største sammenlagttap: 5-11 mot Borussia Dortmund i play-off-runden 2015/2016.

Supportere 
Odds største og viktigste supporterklubb er Oddrane som ledes av Alexander Almvik. Klubbens supportergruppe for barn, som het Broddrane, ble lagt ned våren 2014, men kom tilbake i 2020. Hjalmarlosjen ble stiftet i 2016, og er en uavhengig supporterklubb for Odds Ballklubb som jobber for å fremme bevisstheten om Hjalmar Johansen i tillegg til å støtte Odds Ballklubb.

Trenere

Referanser

Eksterne lenker 
 
 Oddrane supporterklubb

 
Fotballag i Telemark
Fotballag etablert i 1894
Kongepokalvinnere i fotball